מנשה ענבר

מנשה ענבר (נולד ב-13 במרץ 1945) הוא קצין צה"ל במילואים בדרגת תת-אלוף. פיקד על עוצבת סיני וכיהן כסגן מבקר מערכת הביטחון. לאחר שחרורו כיהן כמנכ"ל רשת החינוך עמל ומנכ"ל עמותת יד לשריון.

ביוגרפיה
ענבר התגייס לצה"ל ב-1963 ועשה את מרבית שירותו בחיל השריון. במלחמת ההתשה שימש מפקד פלוגה בגדוד 9. בהמשך שירותו פיקד על גדוד שריון סדיר ועל מרכז השריון בבאלי"ש. בפרוץ מלחמת יום הכיפורים היה חניך בפו"ם ומונה למפקד גדוד הסיור 186 תחת עוצבת סיני. במהלך המלחמה נפצע. שימש סגן מפקד חטיבה 500.

פיקד על חטיבת המילואים 889 ובמלחמת לבנון הראשונה שימש סגן מפקד אוגדה 252. ב-1982 מונה למפקד חטיבה 14. ב-1983 מונה למפקד בית הספר לשריון. שימש ראש צוות לביקורת כוננות. בתפקידו האחרון בשירות הקבע שימש סגן מבקר מערכת הביטחון.

לאחר שחרורו ב-1990, מונה למנכ"ל רשת החינוך עמל. בשנים 1997 עד 2005 כיהן כמנכ"ל עמותת יד לשריון.

ענבר נשוי ואב לשניים. בוגר המכללה לביטחון לאומי, בעל תואר ראשון במדע המדינה ותואר שני במינהל ציבורי שניהם מאוניברסיטת חיפה.

לקריאה נוספת
אל"ם שאול נגר, 18 שנים של מסירות, יוזמה וכישרון, שריון, גיליון 47, אפריל 2015

הערות שוליים

מנכ"לים יוצאי שירות קבע בצה"ל
תתי-אלופים בצה"ל
מפקדי חטיבה 14
מפקדי עוצבת בני חיל
מנכ"לי עמותות
בוגרי המכללה לביטחון לאומי
בוגרי אוניברסיטת חיפה
מבקרים ישראלים
חיילי צה"ל במלחמת ששת הימים
חיילי צה"ל במלחמת ההתשה
חיילי צה"ל במלחמת לבנון הראשונה
חיילי צה"ל במלחמת יום הכיפורים
ישראלים שנולדו ב-1945